**Тақырыбы:** «Рахмет, сізге Анашым!»

 **Тәрбие сағатының мақсаты:** Әрбір балаға аналарды құрметтеуге, ана еңбегін ардақтауға, қыздарды әрдайым сыйлап жүруге қалыптастыру.

 **Әдіс-тәсілдер :** Әңгіме, сұхбат, түсіндіру, ойын,тренингтер.

 **Көрнекілік:** 8-наурыз мерекесіне арнап салынған плакат, нақыл сөздер және мақал-мәтелдер, шарлар, гүлдер, шағын фуршет столы т.б.

**Тәрбие сағатының барысы:**

 **Ұйымдастыру кезеңі:**

**Қонақтарды** (гүл шоқтарымен жасалған қызыл кілемнен жүргізіп күтіп алып, әр бала өз аналарын ша5ын фуршетік стөлге жайғастырады).

**Концерттің ашылуы:** Күй ойналады.

 Қайырлы күн , абзал жанды аналар, ақ жаулықты әжелер, аяулы қыздар және қонақтар! Сіздерді жыл басы көктемнің айтулы мерекесі 8 – наурыз мейрамымен шын жүректен құттықтау тілегімді қабыл алып, мерекелік іс- шарамызды ашық деп жариялаймын!

**Шығыста:** *« Әйел бір қолымен бесікті тербетсе, екінші қолымен әлемді тербетеді» дейді.* Қазақ әйелі бағзыдан даланы қорғаған, ерлермен бірге ерлік жасаған. Қазақ әйелі тек қана ошақ басының емес, бүкіл өмірін, ұрпағын сақтаған, ерліктің үлгісін көрсеткен. Бесік тербейтін, батырды өсіретін, ұлтымызды сақтайтын, ертеңгі ерлерді өсіретін әйел, келін, ана тәрбиелеген.

 Балаларымыздың өнерін тамашалаңыздар!

 **1-оқушы: Ұлас**

 Дүниеде ең кемеңгер ананы,

 Ана табады, аялайды, бағады.

 Сол үшін де құдіретіңе бас иіп,

 Құрметтейік қасиетті ананы.

 \*\*\*\*\*\*

 Уа, құдайым оңдалсын,

 Жаманшылық болмасын.

 Ардақ біткен жар болып,

 Ару әже қолдасын!

**2-оқушы: Медина**

Ақыл құйған санама,

 Күннен артық расында.

 Күн алыста, ал анам,

 Ылғи менің жанымда.

 **\*\*\*\*\*\***

Құтты болсын ақ анам

 8-наурыз қасымда бол әрқашан

 Жасың жарық жұлдызың

 Тілейді бақыт бір саған

 Әлпештеген ұл қызың

**3-оқушы: Мұхаммедәлі**

Аналардың ақ сүтінен нәр алған

 Аналардың үмітінен жаралған.

 Сәби едік енді міне, ер жеттік,

 Жүректерде биік мақсат, бар арман.

**\*\*\*\*\*\***

Менің әжем, гүл әжем

 Алтын әжем, күн әжем

 Апам үшін, мен үшін

 Нағыз ана тілі – әжем.

**4-оқушы: Мадина**

 Ақ анашым, аппағым,

 Өзің жайлы таппағым

 Өзің жайлы әнім де,

 Арнадым саған бәрін де.

**\*\*\*\*\*\***

 Шашымды өріп тараған,

 Қабағыма қараған

 Үлкен кіші демейді

 Сыйлайды оны бәр адам.

**5-оқушы: Ержанат**

Ана дейміз бәріміз де аңқылдап,

 Ана дейді жас сәби де жарқылдап.

 Ана деген – бәйтерегі өмірімнің,

 Ана деген – алтын қазық, алтын бақ.

 **\*\*\*\*\*\***

Ана деген – асыл жандар болаттай,

Ана деген – мөлдір жандар бұлақтай.

 О, адамдар қадірлей біл ананы,

 Жат қылыққа ақыл –ойды тонатпай.

**6-оқушы: Ақниет**

Әйел- ана,

 Жер-ана ,

 Отан ана,

 Құрметтейді ананы,

 Ақылды өскен , әр бала

 Сыйлап саған өмірді

 Болған өзі көңілді

 Түн ұйқысын төрт бөлді

 Байқап әр кез өңінді

 Отан ыстық, отаның

 Туған ел мекенің

 Сеніңсамал қойныңда,

 Есейіп ер жетемін

 Табиған анам жер анам

 Бізге дәру , мол саян

 Саянды сенің әлпештеп,

 Ер жетеді әр балаң.

**ХОР: «Ай дидарлы анашым»**

**Жүргізуші:**

Шуақты көктем келді гүлін алып,

 Көктемнің мерекесі бүгін анық,

 Өмірдің көктемі де, гүлі-аналар,

 Ана деп бас иеді күллі халық .

-Балаларымыздың сән үлгісін тамашалаңыздар.

**Сән үлгісі :** ( Оқушылар ата-аналарының киімдерін киіп сән үлгісін көрсетеді).

**Тренинг -ойындар:**

1. **«Тікелей сұхбат»**

**Шарты: Ата – аналарға балалар сұхбат өткізеді.**

1. Сіздің балаңыздың сүйікті тамағы қалай аталады?
2. Балаңыздың ұстазының толық аты – жөнін білесіз бе?
3. Шынымды айтсам, мен көбінесе.....................
4. Бүгінгі мереке күнінде балаңызға қандай алғыс айтар едіңіз?
5. Менің арманым..................................
6. Менің тілегім.................................

**2. «Қызықты құлаққап»**

 Анасы мен баласы ортаға шығады. Анасына құлағына құлаққап кигізіп қатты дауыста ән қойып қойылады. Баласының қолына бірнеше сөз беріледі. Ол сөздерді анасына дауыстап айтуы тиіс, ал анасы ол сөздерді табулары керек.

* **мереке, ана, бұлбұл, кітапхана**
* **бала, сынып, математика, ұстаз**
* **директор, қой, наурыз, әке**
* **қалам, май, жаттығу, парта**
* **құрақ, ою, киіз үй, торсық**
* **қымыз, шай, текемет, рахмет**

**3. « Мен кіммін?»**

**Шарты: маңдайшаларына адам аттары жазылып беріледі. Сол адам атын өзі сұрақ қойып табуы тиіс. Көмекшісі (падсказка) ишара, білдіртпей айтуға болады.**

 **Мысалы: Қайрат Нұртас, Роза Рымбаева ,Әкім, Ұстаз, Арайлым Режепалиқызы, Балташов Хизмат.**

**«Кластер» құру. Ержанат:** 1- cөз көреміз; 2- сөз Тілейміз!.

 **Ұлас :** 1- cөз Біз; 2- сөз Сіздерге.

Медина:

1- cөз Жақсы

2 -сөз Береке

Анашым

Мадина

 **Мұхаммедәлі:**

1- cөз Сіздерді ; 2- сөз Денсаулық

Ақниет :

1. cөз Қатты
2. Бақ

**Ән: « Анашым сен оригиналсың»** оқушылардың орындауында.

**Хор: « Рахмет, сізге Анашым»** алғыс айту және сыйлық табыстау.

**Қорытынды.**

 Анамызға деген біздің көңіліміз, мейіріміміз ұшан-теңіз. Апаларымызға, ұстаздарымызға, әжелерімізге шат көңіл, мықты денсаулық тілейміз. Осымен біздіңтәрбие сағатымыз аяқталды. Сіздерге көптен-көп рахмет. Сау болыңыздар!